Այսօր Ճարտարապետների մասնագիտական տոնն է: Ճարտարապետների միջազգային միության կողմից սահմանված Ճարտարապետի միջազգային օրը նշվում է 1985 թ-ից՝ հոկտեմբերի առաջին երկուշաբթին: Հայ ժողովուրդը մշտապես առանձնահատուկ ակնածանքով է վերաբերվել ճարտարապետին, հիացել ու խոնարհվել նրա ստեղծած եկեղեցիների և տաճարների առջև: Երեկ, այսօր և վաղն էլ, հայկական ճարտարապետական անչափելի ժառանգությունն է մեր երկրի թանկարժեք այցեքարտն ամբողջ աշխարհում: